কাঞ্চনজঙ্ঘা
১৮৫২ সালের আগে কাঞ্চনজঙ্ঘাকে পৃথিবীর সৰ্বোচ্চ শৃঙ্গ বলে ধারণা করা হত।কিন্তু ১৮৪৯ সালে ভারতের বৃহৎ ত্রিকোণমিত্রিক জরীপে বহু পরীক্ষা-নিরীক্ষার পর জানা গেল যে পিক XV বলে পরিচিত মাউন্ট এভারেস্টই হচ্ছে পৃথিবীর উচ্চতম পর্বত শৃঙ্গ। আরো কিছু পুনঃনিরীক্ষণ করার পর ১৮৫৬ সালে আনুষ্ঠানিকভাবে ঘোষণা করা হয় যে কাঞ্চনজঙ্ঘা পৃথিবীর তৃতীয় উচ্চতম শৃঙ্গ।
তোরোস পর্বতমালা
তোরোস পর্বতমালা (তুর্কি ভাষায়: Toros Dağları) দক্ষিণ তুরস্কের একটি পর্বতমালা। এটি তুরস্কের ভূমধ্যসাগরীয় উপকূলের সমান্তরালে প্রায় ৩২০ কিমি ধরে বিস্তৃত। এর সর্বোচ্চ শৃঙ্গ আলাদাগ সমুদ্র সমতল থেকে ৩,৭৩৪ মিটার উঁচু। তোরোস পর্বতমালার পশ্চিম প্রান্তের উত্তরে বৃহদাকার এগ্রিদির হ্রদ এবং বেইসেহির হ্রদগুলি অবস্থিত। পর্বতমালার পূর্বে অ্যান্টি-তোরোস পর্বতমালা অবস্থিত। আলাদাগ শৃঙ্গের দক্ষিণে একটি গিরিপিথ সেইহান নদীর উপত্যকা পর্যন্ত চলে গেছে। এর নাম সিলিসীয় দরজা বা তুর্কি ভাষায় গুলেক বোগাজি। বহু সেনাবাহিনী প্রাচীনকাল থেকে গিরিপথটি ব্যবহার করে আসছে।